Netflix Umum Tarikh Tayangan “Stranger Things” Musim 4, Akan Berakhir Pada Musim 5
Netflix telah mengumumkan tarikh tayangan Stranger Things Musim 4 yang akan terbahagi kepada dua bahagian iaitu pada 27 Mei dan bahagian dua pada 1 Julai. Selain itu, Musim kelima juga sedang dalam perancangan dan akan menjadi penutup kepada siri popular itu. Satu poster terbaru turut didedahkan, yang tertera kapsyen ” setiap penamat ada permulaannya.” Anda boleh lihat poster tersebut dibawah. Stranger Things berlatarkan tahun 1980an di sebuah pekan fiksyen Hawkins, Indiana. Apabila seorang budak muda hilang, bandar kecil itu membongkar misteri yang melibatkan eksperimen rahsia, kuasa supernatural yang menakutkan dan seorang kanak-kanak perempuan yang pelik. Siri ini dibarisi pelakon seperti Winona Ryder, David Harbour, Millie Bobby Brown, Finn Wolfhard, Noah Schnapp, Gaten Matarazzo, Caleb McLaughlin, Natalia Dyer, Joe Keery, Charlie Heaton, Sadie Sink, Maya Hawke, Priah Ferguson, Cara Buono, dan Brett Gelman. Musim 4 akan memperkenalkan beberapa karakter baru termasuklah dari bintang Nightmare on Elm Street, Robert Englund sebagai Victor Creel, Jamie Campbell Bower sebagai Peter Ballard, Eduardo Franco sebagai Argyle, Joseph Quinn sebagai Eddie Munson, Sherman Augustus sebagai Lt. Kolonel Sullivan, Mason Dye sebagai Jason Carver, Nikola Djuricko sebagai Yuri, Tom Wlaschiha sebagai Dmitri, Myles Truitt sebagai Patrick, Regina Ting Chen sebagai Cik Kelly, dan Grace Van Dien sebagai Chrissy. Bintang Anne With an E, Amybeth McNulty turut terlibat dalam siri ini dengan memainkan peranan penting sebagai Vickie. Stranger Things dicipta dan diterbitkan oleh Matt dan Ross Duffer, yang turut berkhidmat sebagai showrunners. Penerbit eksekutif adalah Shawn Levy, Dan Cohen dan Lain Patterson. Musim 1-3 kini boleh distrim di Netflix.